CELEX: 32012R0593
Language: lt
Date: 2012-07-05 00:00:00
Title: 2012 m. liepos 5 d. Komisijos reglamentas (ES) Nr. 593/2012, kuriuo iš dalies keičiamas Reglamentas (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo  Tekstas svarbus EEE

6.7.2012   
            
            
               LT
            
            
               Europos Sąjungos oficialusis leidinys
            
            
               L 176/38
            
         KOMISIJOS REGLAMENTAS (ES) Nr. 593/2012
   2012 m. liepos 5 d.
   kuriuo iš dalies keičiamas Reglamentas (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (1), ypač į jo 5 straipsnio 5 dalį,
   kadangi:
   
               (1)
            
            
               išlaikant vienodai aukštą aviacijos saugos lygį Europoje, 2003 m. rugsėjo 24 d. Komisijos reglamentas (EB) Nr. 1702/2003, nustatantis orlaivio tinkamumo skraidyti ir orlaivio bei susijusių jo gaminių, dalių ir prietaisų tinkamumo naudoti aplinkos atžvilgiu pažymėjimų išdavimą bei projektavimo ir gamybinių organizacijų sertifikavimą įgyvendinančias taisykles (2), buvo iš dalies pakeistas, kad nesudėtingiems varikliu varomiems orlaiviams, pramoginiams orlaiviams ir su jais susijusiems produktams, dalims bei prietaisams, atsižvelgiant į paprastą jų konstrukciją ir skrydžių tipą, būtų taikomos proporcingos priemonės;
            
         
               (2)
            
            
               2003 m. lapkričio 20 d. Komisijos reglamentas (EB) Nr. 2042/2003 dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo (3) turėtų būti iš dalies pakeistas, kad būtų užtikrintas jo ir Reglamento (EB) Nr. 1702/2003 pakeitimų nuoseklumas, visų pirma dėl naujos ELA1 orlaivių apibrėžties ir galimybės be EASA 1 formos pripažinti tinkamomis įrengti tam tikras didelės svarbos saugai neturinčias dalis;
            
         
               (3)
            
            
               Europos aviacijos saugos agentūra (toliau – agentūra) parengė įgyvendinimo taisyklių projektą ir pagal Reglamento (EB) Nr. 216/2008 19 straipsnio 1 dalį pateikė jį Komisijai kaip savo nuomonę Nr. 01/2011 dėl „ELA proceso“ ir „Standartinių pakeitimų ir remonto darbų“ (angl. ELA Process ir Standard changes and repairs);
            
         
               (4)
            
            
               šiame reglamente numatytos priemonės atitinka Reglamento (EB) Nr. 216/2008 65 straipsniu įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2042/2003 iš dalies keičiamas taip:
   
               1)
            
            
               2 straipsnio k punktas pakeičiamas taip:
               „k)   orlaivis ELA1– bet kuris iš toliau išvardytų pilotuojamųjų Europos lengvųjų orlaivių:i)lėktuvas, kurio didžiausia kilimo masė (DKM) yra 1200 kg arba mažesnė ir kuris nepriskirtas prie sudėtingų varikliu varomų orlaivių;ii)sklandytuvas arba variklinis sklandytuvas, kurio DKM 1200 kg arba mažesnė;iii)oro balionas, kurio didžiausias konstrukcinis dujų arba karšto oro keliamasis tūris yra ne didesnis kaip 3400 m3, jeigu tai karšto oro balionas, 1050 m3, jeigu tai dujinis oro balionas, ir 300 m3, jeigu tai pririšamasis dujinis oro balionas;iv)ne daugiau kaip keturiems keleiviams skirtas dirižablis, kurio didžiausias konstrukcinis dujų arba karšto oro keliamasis tūris yra ne didesnis kaip 3400 m3, jeigu tai karšto oro dirižablis, ir ne didesnis kaip 1000 m3, jeigu tai dujinis dirižablis.
         
               2)
            
            
               I priedas (M dalis) ir II priedas (145 dalis) iš dalies keičiami pagal šio reglamento priedą.
            
         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 79, 2008 3 19, p. 1.
   
      (2)  OL L 243, 2003 9 27, p. 6.
   
      (3)  OL L 315, 2003 11 28, p. 1.
   
      PRIEDAS
      
                  1)
               
               
                  Reglamento (EB) Nr. 2042/2003 I priedas (M dalis) iš dalies keičiamas taip:
                  
                              a)
                           
                           
                              M.A.302 dalies d punktas pakeičiamas taip:
                              
                                          „d)
                                       
                                       
                                          Orlaivių techninės priežiūros programa užtikrinama, kad būtų laikomasi:
                                          
                                                      i)
                                                   
                                                   
                                                      kompetentingos institucijos nurodymų;
                                                   
                                                
                                                      ii)
                                                   
                                                   
                                                      nepertraukiamojo tinkamumo skraidyti nurodymų:
                                                      
                                                                  —
                                                               
                                                               
                                                                  kuriuos parengė tipo pažymėjimų, riboto galiojimo tipo pažymėjimų, papildomų tipo pažymėjimų, esminio remonto projekto patvirtinimo, taikant Europos techninio standarto specifikaciją (ETSO) išduoto leidimo ar kito atitinkamo patvirtinimo, išduotų pagal Reglamentą (EB) Nr. 1702/2003 ir jo priedą (21 dalį), turėtojai ir
                                                               
                                                            
                                                                  —
                                                               
                                                               
                                                                  kurie įtraukti į Reglamento (EB) Nr. 1702/2003 priedo (21 dalies) 21A.90B arba 21A.431B punkte nurodytas sertifikavimo specifikacijas (jei taikoma);
                                                               
                                                            
                                                
                                                      iii)
                                                   
                                                   
                                                      savininko arba nepertraukiamąjį tinkamumą skraidyti užtikrinančios organizacijos siūlomų papildomų ar alternatyvių nurodymų, kai jie patvirtinti pagal M.A.302 dalį, išskyrus e punkte nurodytų su sauga susijusių užduočių atlikimo dažnumą, kurį galima padidinti, jei atliekama tinkama peržiūra pagal g punktą ir tik kai taikoma tiesioginio patvirtinimo tvarka pagal M.A.302 dalies b punktą.“;
                                                   
                                                
                                    
                        
                              b)
                           
                           
                              M.A.304 dalis pakeičiama taip:
                              „M.A.304   Keitimų ir remontų duomenys
                              
                              Pažeidimas įvertinamas ir pakeitimai bei remontas atliekami atitinkamai pagal:
                              
                                          a)
                                       
                                       
                                          agentūros patvirtintus duomenis arba
                                       
                                    
                                          b)
                                       
                                       
                                          pagal 21 dalį patvirtintos projektavimo organizacijos patvirtintus duomenis, arba
                                       
                                    
                                          c)
                                       
                                       
                                          duomenis, nurodytus Reglamento (EB) Nr. 1702/2003 priedo (21 dalies) 21A.90B arba 21A.431B punkte nurodytose sertifikavimo specifikacijose.“;
                                       
                                    
                        
                              c)
                           
                           
                              M.A.502 dalis iš dalies keičiama taip:
                              
                                          i)
                                       
                                       
                                          a punktas pakeičiamas taip:
                                          
                                                      „a)
                                                   
                                                   
                                                      Komponentų, išskyrus Reglamento (EB) Nr. 1702/2003 priedo (21 dalies) 21A.307 dalies c punkte nurodytus komponentus, techninę priežiūrą atlieka pagal šio priedo A skyriaus F poskyrį (M dalį) arba II priedą (145 dalį) tinkamai patvirtintos techninės priežiūros organizacijos.“;
                                                   
                                                
                                    
                                          ii)
                                       
                                       
                                          pridedamas naujas e punktas:
                                          
                                                      „e)
                                                   
                                                   
                                                      Reglamento (EB) Nr. 1702/2003 priedo (21 dalies) 21A.307 dalies c punkte nurodytų komponentų techninę priežiūrą atlieka pagal šio priedo A skyriaus F poskyrį (M dalį) arba 145 dalį patvirtinta A kategorijos organizacija, M.A.801 dalies b punkto 2 papunktyje nurodyti už išleidimą atsakingi darbuotojai arba M.A.801 dalies b punkto 3 papunktyje nurodytas pilotas savininkas, kai tie komponentai yra sumontuoti orlaivyje arba laikinai išmontuoti, kad būtų lengviau juos pasiekti. Atlikus komponento techninę priežiūrą pagal šį punktą EASA 1 forma neišduodama ir orlaiviui taikomi M.A.801 dalyje nurodyti išleidimo eksploatuoti reikalavimai.“;
                                                   
                                                
                                    
                        
                              d)
                           
                           
                              M.A.613 dalies a punktas pakeičiamas taip:
                              
                                          „a)
                                       
                                       
                                          Pagal šį poskyrį užbaigus visą nustatytą komponento techninę priežiūrą, pagal M.A.802 dalį išduodamas komponento išleidimo eksploatuoti pažymėjimas. Išduodama komponento, išskyrus komponentus, kurių techninė priežiūra atliekama pagal M.A.502 dalies b, d arba e punktą, ir komponentus, pagamintus pagal M.A.603 dalies c punktą, EASA 1 forma.“;
                                       
                                    
                        
                              e)
                           
                           
                              M.A.614 dalies b punktas pakeičiamas taip:
                              
                                          „b)
                                       
                                       
                                          Patvirtinta techninės priežiūros organizacija orlaivio savininkui pateikia kiekvieno išleidimo eksploatuoti pažymėjimo kopiją ir visų konkrečių atliekant remontą ir (arba) pakeitimą naudotų remonto ir (arba) pakeitimo duomenų kopiją.“;
                                       
                                    
                        
                              f)
                           
                           
                              M.A.710 dalies a punktas pakeičiamas taip:
                              
                                          „a)
                                       
                                       
                                          Kad būtų laikomasi M.A.901 dalyje nurodyto orlaivio tinkamumo skraidyti patikros reikalavimo, patvirtinta nepertraukiamąjį tinkamumą skraidyti užtikrinanti organizacija atlieka išsamų dokumentais pagrįstą orlaivio įrašų patikrinimą, siekdama įsitikinti, jog:
                                          
                                                      1.
                                                   
                                                   
                                                      orlaivio sklandmens, jėgainės ir oro sraigto skraidytų valandų skaičius ir susiję skrydžio ciklai yra tinkamai užregistruoti ir
                                                   
                                                
                                                      2.
                                                   
                                                   
                                                      orlaivio konfigūracijai yra taikomas orlaivio naudojimo vadovas ir jame atsispindi padėtis po paskutinio patikrinimo, ir
                                                   
                                                
                                                      3.
                                                   
                                                   
                                                      orlaivyje buvo atlikti visi pagal patvirtintą techninės priežiūros programą privalomi techninės priežiūros darbai, ir
                                                   
                                                
                                                      4.
                                                   
                                                   
                                                      visi žinomi defektai buvo pašalinti arba, jeigu būtina, apie juos buvo pranešta nustatytu būdu, ir
                                                   
                                                
                                                      5.
                                                   
                                                   
                                                      visi galiojantys tinkamumo skraidyti nurodymai buvo taikyti ir užregistruoti tinkamai, ir
                                                   
                                                
                                                      6.
                                                   
                                                   
                                                      visi orlaivio pakeitimai ir remonto darbai užregistruoti ir atlikti pagal Reglamento (EB) Nr. 1702/2003 priedą (21 dalį), ir
                                                   
                                                
                                                      7.
                                                   
                                                   
                                                      visi orlaivyje įmontuoti ribotos eksploatavimo trukmės komponentai yra tinkamai paženklinti, užregistruoti ir nėra pasibaigusi patvirtinta jų eksploatavimo trukmė, ir
                                                   
                                                
                                                      8.
                                                   
                                                   
                                                      visi techninės priežiūros darbai buvo atlikti pagal I priedo (M dalies) reikalavimus, ir
                                                   
                                                
                                                      9.
                                                   
                                                   
                                                      einamasis pareiškimas apie masės ir sunkio centro nustatymą atitinka orlaivio konfigūraciją ir yra galiojantis, ir
                                                   
                                                
                                                      10.
                                                   
                                                   
                                                      orlaivis atitinka paskutinius agentūros patvirtintus jo konstrukcijos tipo pakeitimus, ir
                                                   
                                                
                                                      11.
                                                   
                                                   
                                                      jeigu reikia, orlaivis turi esamą jo konfigūraciją atitinkantį triukšmo pažymėjimą pagal Reglamento (EB) Nr. 1702/2003 priedo (21 dalies) I poskyrį.“;
                                                   
                                                
                                    
                        
                              g)
                           
                           
                              M.A.802 dalies b punktas pakeičiamas taip:
                              
                                          „b)
                                       
                                       
                                          Oficialus išleidimo pažymėjimas (vadinamoji EASA 1 forma) – tai orlaivio komponento išleidimo eksploatuoti pažymėjimas, išskyrus tuo atveju, kai komponento techninė priežiūra atliekama pagal M.A.502 dalies b, d arba e punktą – tuomet techninei priežiūrai taikomos orlaivio išleidimo eksploatuoti procedūros pagal M.A.801 dalį.“;
                                       
                                    
                        
                              h)
                           
                           
                              M.A.902 dalies b punktas pakeičiamas taip:
                              
                                          „b)
                                       
                                       
                                          Orlaiviui neleidžiama skristi, jeigu jo tinkamumo skraidyti pažymėjimas negalioja arba jeigu:
                                          
                                                      1.
                                                   
                                                   
                                                      orlaivio nepertraukiamasis tinkamumas skraidyti arba bet koks orlaivyje įmontuotas komponentas neatitinka šios dalies reikalavimų arba
                                                   
                                                
                                                      2.
                                                   
                                                   
                                                      orlaivis nebeatitinka agentūros patvirtinto konstrukcijos tipo, arba
                                                   
                                                
                                                      3.
                                                   
                                                   
                                                      orlaivis buvo eksploatuotas ilgiau, nei nustatyta patvirtintame orlaivio naudojimo vadove arba tinkamumo skraidyti pažymėjime, nesiimant atitinkamų veiksmų, arba
                                                   
                                                
                                                      4.
                                                   
                                                   
                                                      orlaivį buvo ištikusi avarija arba buvo sutrikęs veikimas ir tai turėjo įtakos jo tinkamumui skraidyti, tačiau po avarijos arba sutrikus veikimui nebuvo imtasi atitinkamų veiksmų, kad būtų atkurtas orlaivio tinkamumas skraidyti, arba
                                                   
                                                
                                                      5.
                                                   
                                                   
                                                      pakeitimas arba remontas neatitinka Reglamento (EB) Nr. 1702/2003 priedo (21 dalies).“;
                                                   
                                                
                                    
                        
                              i)
                           
                           
                              I priedo (M dalies) VIII priedėlio b punkto (darbai) 8 papunktis pakeičiamas taip:
                              
                                          „8)
                                       
                                       
                                          darbas yra nurodytas VII priedėlyje arba tai yra komponento techninės priežiūros darbas pagal M.A.502 dalies a, b, c arba d punktą.“
                                       
                                    
                        
            
                  2)
               
               
                  Reglamento (EB) Nr. 2042/2003 II priedas (145 dalis) iš dalies keičiamas taip:
                  
                              a)
                           
                           
                              145.A.42 dalis iš dalies keičiama taip:
                              
                                          i)
                                       
                                       
                                          a punktas pakeičiamas taip:
                                          
                                                      „a)
                                                   
                                                   
                                                      Visi komponentai klasifikuojami ir atitinkamai priskiriami prie šių kategorijų:
                                                      
                                                                  1.
                                                               
                                                               
                                                                  Komponentai, kurių būklė atitinka nustatytus reikalavimus ir kurie išleisti eksploatuoti išdavus Europos aviacijos saugos agentūros (EASA) 1 formą ar lygiavertį dokumentą ir kurie paženklinti pagal Reglamento (EB) Nr. 1702/2003 priedo (21 dalies) Q poskyrį.
                                                               
                                                            
                                                                  2.
                                                               
                                                               
                                                                  Eksploatuoti netinkami komponentai, kurių techninė priežiūra turi būti atliekama pagal šio skirsnio reikalavimus.
                                                               
                                                            
                                                                  3.
                                                               
                                                               
                                                                  Pakartotiniam naudojimui netinkami komponentai, kurie klasifikuojami pagal 145A.42 dalies d punktą.
                                                               
                                                            
                                                                  4.
                                                               
                                                               
                                                                  Tipinės orlaivio, jėgainės, oro sraigto arba orlaivio kito komponento dalys, nurodytos iliustruotame gamintojo dalių kataloge ir (arba) techninės priežiūros duomenyse.
                                                               
                                                            
                                                                  5.
                                                               
                                                               
                                                                  Žaliavos ir medžiagos, naudojamos techninei priežiūrai atlikti, jeigu organizacija yra įsitikinusi, kad tos žaliavos ir medžiagos atitinka nustatytą specifikaciją ir atsekamumo reikalavimus. Su visomis žaliavomis ir medžiagomis turi būti pateikiami dokumentai, kuriuose būtų aiškiai nurodyta konkreti žaliava ar medžiaga ir kuriuose būtų pateikiamas pareiškimas dėl atitikties specifikacijai bei nurodomi gamintojas ir tiekėjas.
                                                               
                                                            
                                                                  6.
                                                               
                                                               
                                                                  Reglamento (EB) Nr. 1702/2003 priedo (21 dalies) 21A.307 dalies c punkte nurodyti komponentai.“;
                                                               
                                                            
                                                
                                    
                                          ii)
                                       
                                       
                                          pridedamas šis naujas e punktas:
                                          
                                                      „e)
                                                   
                                                   
                                                      Reglamento (EB) Nr. 1702/2003 priedo (21 dalies) 21A.307 dalies c punkte nurodyti komponentai įrengiami tik jei pripažįstami atitinkančiais reikalavimus, kad juos savo orlaivyje galėtų įrengti orlaivio savininkas.“;
                                                   
                                                
                                    
                        
                              b)
                           
                           
                              145.A.50 dalies d punktas pakeičiamas taip:
                              
                                          „d)
                                       
                                       
                                          Išleidimo eksploatuoti pažymėjimas išduodamas užbaigus komponento techninę priežiūrą ir to komponento dar neįmontavus į orlaivį. I priedo (M dalies) II priedėlyje nurodytas oficialus išleidimo pažymėjimas (vadinamoji EASA 1 forma) – tai komponento išleidimo eksploatuoti pažymėjimas, išskyrus tuo atveju, jei M.A.502 dalies b arba e punkte nurodyta kitaip. Jeigu organizacija atlieka komponento techninę priežiūrą savo reikmėms, atsižvelgiant į organizacijos žinyne nustatytas vidaus išleidimo procedūras, EASA 1 formos gali nereikėti.“;
                                       
                                    
                        
                              c)
                           
                           
                              145.A.55 dalies b punktas pakeičiamas taip:
                              
                                          „b)
                                       
                                       
                                          Organizacija orlaivio naudotojui pateikia kiekvieno išleidimo eksploatuoti pažymėjimo kopiją ir visų konkrečių atliekant remontą ir (arba) pakeitimą naudotų remonto ir (arba) pakeitimo duomenų kopiją.“;
                                       
                                    
                        
                              d)
                           
                           
                              145.A.65 dalies b punktas pakeičiamas taip:
                              
                                          „b)
                                       
                                       
                                          Kad būtų laikomasi geros techninės priežiūros praktikos ir šios dalies nuostatų, organizacija, atsižvelgdama į žmogiškuosius veiksnius ir žmogaus galimybes, nustato su kompetentinga institucija sutartas procedūras, kurios apimtų aiškų užsakymą atlikti darbą arba tokią sutartį, pagal kurią orlaivį ir komponentus būtų galima išleisti eksploatuoti pagal 145.A.50 dalies nuostatas.
                                          
                                                      1.
                                                   
                                                   
                                                      Šiame punkte nurodytos techninės priežiūros procedūros taikomos 145.A.25–145.A.95 dalims.
                                                   
                                                
                                                      2.
                                                   
                                                   
                                                      Techninės priežiūros procedūros, kurias pagal šio punkto nuostatas organizacija nustatė arba kurias turi nustatyti, turi apimti visus techninės priežiūros veiklos vykdymo aspektus, įskaitant specialių paslaugų teikimą ir jų kontrolę, ir jomis turi būti nustatyti standartai, pagal kuriuos organizacija ketina dirbti.
                                                   
                                                
                                                      3.
                                                   
                                                   
                                                      Organizacija nustato priešskrydinės ir angare atliekamos orlaivio techninės priežiūros procedūras, kuriomis siekiama sumažinti daugybinių klaidų riziką, nustatyti klaidas kritinėse sistemose ir užtikrinti, kad, vykdant techninės priežiūros užduotis, susijusias su kelių to paties tipo komponentų, naudojamų keliose to paties orlaivio sistemose, sumontavimu ir (arba) išmontavimu, tas pats asmuo neturėtų atlikti ir techninės priežiūros užduoties, ir su ja susijusio patikrinimo. Tačiau, jeigu šioms užduotims atlikti yra tik vienas žmogus, tada organizacijos technologinėje kortelėje arba lape turi būti numatomas papildomas etapas, kad tas asmuo, užbaigęs visas tipines užduotis, dar kartą patikrintų atliktą darbą.
                                                   
                                                
                                                      4.
                                                   
                                                   
                                                      Nustatomos techninės priežiūros procedūros, kuriomis užtikrinama, kad pažeidimai būtų įvertinami ir pakeitimai bei remontas atliekami naudojantis M.A.304 dalyje nurodytais duomenimis.“